Document ID: /roh_data/filtered/fineweb-2-filterrobots_roh.jsonl.gz/15437

Il lenn ha giugau ina fetg gronda rolla ella val Tujetsch. Dad ina vart ils uauls sco schurmetg encunter lavinas e bovas e da l'autra vart la lenna per diever da baghegiar e scaldar!
Amiez il 19avel veseva ei ora mal cugl uaul ella val. Senza directivas rigurusas fuss igl uaul sedecimaus rigurusamein. Pil schurmetg da Selva fuva restau mo ina pintga scrotta, igl Uaul da Rosas. Ils animals, las cauras, han medemamein contribuiu alla sminuaziun dalla surfatscha digl uaul. Ils onns 1890 han las plontaziuns d'uaul priu sia entschatta, per cletg. Ils uauls ein serevegni e fuorman oz pli grond schurmetg pils habitonts che zacu!
El quen da vischnaunca han onns ora las entradas da lenna vendida formau ina dallas impurtontas entradas.
Ils sis umens han scursau las plontas e sepresentan al fotograf. (Ils treis giuvens davostier ein Schmidt's, seniester giudem in Beer e dretg dil tut il Stiafen Beer. Davontier il Vigeli Beer da Surrein, bab dils sura Beer's.)
Vulais Vus stizzar quest document?